Ego Joannes de Thociaco et de Valle Guidonis dominus, miles, notum facio tam praesentibus quam futuris quod ego promisi ac promitto bona fide Guillelmum, thesauriarum de Villeriis, cum familia et omnibus bonis suis ad partes amicorum suorum quamdiu dicto loco praeerit conservare; promitto etiam quod in terra mea de Villeriis inter fabricas et aquam non edificabo nec faciam edificari domum vel aliud in dictae villae de Villeriis detrimentum, praejudicium vel gravamen, quamdiu, ut dictum est, dictus Guillelmus erit thesaurarius ejusdem dicti loci. His autem omnibus faciendis interfuerunt praesentes Joannes de Insula, Joannes de Corcellis, milites, Iterius Marquis et plures alii. Et in hujus rei testimonium et munimen, praesentes dedi litteras dicto thesaurario sigilli mei munimine consignatas. Actum Bituris, anno Domini millesimo ducentesimo quadragesimo, mense septembri.